Myeong-dong

Ang Myeong-dong () ay isang dong (kapitbahayan) sa Distrito ng Jung, Seoul, Timog Korea na napapaligiran ng Chungmu-ro, Eulji-ro, at Namdaemun-ro.

Kilala ito bilang isa sa mga pangunahing distrito ng Seoul sa syaping, ruta ng parada at turismo. Jung-gu Office, Nakuha noong 2010-05-26 (Koreano) Noong 2011, 2012, at 2013, inilista ang Myeongdong bilang ang ikasiyam na pinakamahal na pinagsyapingang  kalsada sa mundo. Kilala rin ito para sa dalawang pook na mahalaga sa kasaysayan, ang Katedral ng Myeongdong at Teatro ng Myeongdong. Sikat ang mga tanghalan sa Teatrong Nanta ng Myeongdong.

Kasaysayan
Umiral na ang Myeongdong noong Dinastiyang Joseon kung kailan tinawag itong Myeongnyebang (). Noon, pinagtitirahan lang ito. Noong panahon ng Hapones, ipinangalan ito muli ng Myeongchijeong (, Meijicho sa pagbigkas Hapones) mula kay Emperador Meiji at naging mas pangkalakalan ang distrito, na naimpluwensyahan ng tumataas na komersiyo sa kalapit na lugar ng Chungmuro. Opisyal itong naging distrito ng Myeongdong noong 1946, pagkatapos ng kalayaan.Myeongdong  from Doosan Encyclopedia (sa wikang Koreano)

Pagkatapos ng Digmaang Koreano hanggang d. 1960, umunlad ang ekonomiya at unti-unting lumawak ang sektor ng pananalapi mula Namdaemun-ro at Euljiro patungo sa Myeongdong. Umunlad ang lugar nang maganap ang mga pagsasaayos ng lungsod at pagtatayo ng mga matataas na gusali. Maraming almasen, syapingan, restoran, upscale shop at tindahan ang itinayo sa Myeongdong at pumatok ito sa kabataan at mga mauso noong d. 1970.

Maliban sa pagiging pangunahing distrito para sa komersiyo at pananalapi, naging sikat na lokasyon ang Myeongdong para sa mga pampulitikang demonstrasyon at protesta, lalo na noong mga magulong taon ng d. 1980 at d. 1990. Madalas pinagralihan ang Katedral ng Myeongdong at pinagraralihan pa rin ito sa ngayon.

Pagsapit ng Marso 2000, itinalaga ang Myeongdong bilang espesyal na Pook sa Promosyon ng Turismo at isa ito sa mga babaan sa pangunahing ruta ng opisyal na lakbay-bus ng Lungsod ng Seoul.Tourism Promotion Area  Jung-gu Office (sa wikang Koreano)

Paglalarawan
Nakahati ang sentro ng pananalapi ng Seoul dito at sa Yeouido kung saan matatagpuan ang Pamilihang Sapi ng Korea. Kabilang sa mga pangunahing kompanya sa seguro, panagot, serbisyo sa pananalapi, at pamumuhunan na may punong himpilan sa Myeongdong ang Citibank, SK Corporation, Kookmin Bank, Korea Exchange Bank, Lone Star Funds, Sumitomo Mitsui Banking Corporation, AIG Korea Insurance, Hana Bank, at HSBC. Nasa paligid din ang Bangko ng Korea.

Kabilang sa mga iba pang kilalang gusali sa Myeongdong ang Embahada ng Tsina, na unang binuksan noong Enero 4, 1949, punong himpilan ng YWCA, Bulwagan ng UNESCO, Teatro ng Myeongdong, at ang pinakalumang simbahang Katoliko sa Korea, Katedral ng Myeongdong.

Maliban sa madaling araw at hatinggabi, ang pangunahing kalye at karamihan sa mga eskinita ay hinaharangan para makalakad nang malaya ang mga pedestriyan na hindi nahahadlangan ng trapiko."Myeongdong streets to become pedestrian friendly" [Mga kalsada ng Myeongdong, magiging palakaibigan sa mga pedestriyan] , Munhwa Ilbo 2008-03-03 (sa wikang Koreano)

 Pagbibili ng luho  
Isa ang Myeongdong sa mga pangunahing distrito ng Seoul sa syaping na nagtatampok ng mga tingian at pandaigdigang tatak na may katamtaman hanggang mamahaling presyo, kabilang dito ang Lacoste, Polo Ralph Lauren, H&M, Zara, Forever 21, Bulgari at Louis Vuitton, pati na rin ang mga Koreanong tatak sa kosmetiko tulad ng Nature Republic, Missha, The Face Shop at Skin Food. Sikat na lugar ito lalo na sa mga kabataan at turista bilang sentro ng pananamit at pamamasyal. Ilan din ang mga malalaking pamilihan at almasen ang nasa distrito kabilang ang Lotte Department Store, Shinsegae Department Store, Migliore, M Plaza, at Noon Square.

Galeriya

Talababa

Mga sanggunian